# KONKURRANSEGRUNNLAGETS DEL I -FOR ÅPEN ANBUDSKONKURRANSE OVER EØS TERSEKELVERDI

 **Forvaltning og kjøp av elektrisk kraft**

**Avtalenummer: R00801
Saksnummer: 2019/2783**

**Innhold:**

**Innbydelse til konkurranse (konkurranseregler)**

**Vedlegg:**

* Etisk egenerklæring
* Forpliktelseserklæring fra underleverandør

# Kort om anskaffelsen

Forsvarsbygg inviterer leverandøren til å inngi tilbud på følgende oppdrag: Rådgivning, forvaltning og kjøp av elektrisk kraft.

Oppdraget er nærmere beskrevet i konkurransegrunnlaget Del III.

Oppdragsgiver forbeholder seg retten til å avlyse konkurransen dersom det foreligger saklig grunn, for eksempel ved bortfall av planlagt finansiering eller manglende godkjenning fra politisk eller militært hold.

#  Anskaffelsesprosedyre

## Hvilket regelverk som styrer anskaffelsesprosessen

Konkurransen gjelder en anskaffelse over EØS terskelverdi, jf Del I og III i forskrift om offentlige anskaffelser.

## Valgt anskaffelsesprosedyre

Konkurransen gjennomføres som en åpen anbudskonkurranse.

# INFORMASJON

## Tidsplan for anskaffelsesprosessen

Oppdragsgiver har satt følgende tidsplan for konkurransen:

|  |  |
| --- | --- |
| **Aktivitet:** | **Tidspunkt:** |
|  | Frist for å stille spørsmål til konkurransegrunnlaget | 04.11.2019 |
|  | Frist for å levere tilbud | 11. 11.2019 |
|  | Tilbudsåpning | 11.11.2019 |
|  | Evaluering ferdig | 18.11.2019 |
|  | Meddelelse om valg av leverandør | 19,11,2019 |
|  | Planlagt kontraktsinngåelse | 02.12.2019 |

## Befaring

Det vil ikke bli avholdt befaring knyttet til konkurransen.

## Konferanse

Det vil ikke bli avholdt konferanse knyttet til konkurransen.

## Sikkerhetsrestriksjoner

Anskaffelsen er ikke skjermingsverdig. Den er dermed ikke underlagt krav gitt i, eller i medhold av, lov om nasjonal sikkerhet (sikkerhetsloven).

## Tilleggsopplysninger

Har leverandøren noen spørsmål vedrørende konkurransen, skal disse stilles i kommunikasjonsmodulen i Mercell. Dette for at all kommunikasjon skal loggføres.

Unntaksvis kan følgende kontaktperson benyttes:

Navn: Kristin Svendsen

Telefon: 488 95 197

# Kvalifikasjonskrav

Leverandøren trenger ikke dokumentere kvalifikasjonskravene oppstilt nedenfor ved innlevering av tilbudet. Leverandøren skal kun fylle ut det elektroniske egenerklæringsskjemaet (ESPD) som er innarbeidet som en del av prosessen ved tilbudsinnlevering i Mercell.

Oppdragsgiver gjør oppmerksom på at det i visse tilfeller skal leveres ESPD fra samarbeidende leverandører og fra underleverandører. Se nærmere om dette i pkt 5.1 og 5.2 nedenfor.

Oppdragsgiver gjør oppmerksom på at vi på ethvert tidspunkt under konkurransen kan be leverandørene fremlegge dokumentasjon på at kvalifikasjonskravene er oppfylt, jf. forskrift om offentlige anskaffelser § 17-1 (3).

## Kvalifikasjonskrav

Det stilles følgende krav til leverandørene som ønsker å delta i konkurransen.

|  |  |
| --- | --- |
| **Krav:** | **Dokumentasjonskrav:** |
| **Generelle krav:** |
| Leverandøren skal være et lovlig registrert firma | Utenlandske leverandører må fremlegge dokumentasjon for at firmaet er lovlig registrert i sitt hjemland. Norske leverandører trenger ikke dokumentere oppfyllelse av kravet utover fremleggelse av skatte- og mva-attest, jf. nedenfor. |
| Leverandøren skal ha et ryddig forhold til innbetaling av skatter og avgifter  | ‘Attest for skatt og merverdiavgift’ (RF-1316). Attesten kan bestilles via [www.altinn.no](http://www.altinn.no). Attesten skal ikke være eldre enn 6 måneder regnet fra tilbudsfristen.*(kun for norske leverandører)* |
| **Krav til økonomisk/finansiell stilling:** |
| Leverandøren skal ha solid økonomi som innebærer at leverandøren skal være kredittverdig uten krav til sikkerhetsstillelse.Minimumskrav til kredittverdighet er rating A eller tilsvarende. | Kredittvurdering av leverandøren som ikke er eldre enn 6 mnd. regnet fra utløpet av tilbudsfristen. Resultatet av kredittvurderingen skal fremkomme som en gradert verdi (bokstaver eller tall) mot en definert skala. Kredittvurderingen skal inneholde en vurdering av leverandørens betalingshistorikk/-pålitelighet. NB! Dersom leverandøren, for å oppfylle kravet, viser til garantier stilt av andre foretak (f.eks. morselskap) må det fremlegges tilsvarende kredittvurdering fra dette selskapet. Det må videre fremlegges en rettslig bindende bekreftelse fra dette selskapet om at de hefter solidarisk for eventuelt ansvar under kontrakten.Nyetablerte firmaer som ikke kan fremskaffe relevant kredittvurdering kan legge ved alternativ dokumentasjon der blant annet regnskap/balanse, nøkkeltall, betalingshistorikk og betalingsanmerkninger fremkommer. |
| Leverandøren skal ha tilstrekkelig økonomisk og finansiell kapasitet til å kunne oppfylle kontrakten . | Foretakets siste 3 årsregnskap inklusive noter, styrets, årsberetninger og revisjonsberetninger, samt nyere opplysninger som har relevans for foretakets regnskapstall. |
| **Krav til tekniske og faglige kvalifikasjoner:** |
| Leverandøren (som firma) skal ha meget god kompetanse innenfor leveranser av tilsvarende art og omfang som denne avtalen omfatter. | Oversikt over de viktigste relevante leveransene som leverandøren har utført i løpet av de siste tre årene, sammen med opplysninger om kontraktens verdi, tidspunkt for utførelse og navn på mottaker.Forvaltet volum innenfor leveranseområdet porteføljeforvaltning skal også fremkomme i oversikten. |
| Leverandøren skal ha god kapasitet til å gjennomføre kontrakten. | * En redegjørelse for det totale antall porteføljeforvaltere som leverandøren råder over til å utføre kontrakten.
* En beskrivelse av leverandørens gjennomsnittlige årlige arbeidsstyrke og antallet medarbeidere i ledelsen i løpet av de siste tre årene.
* En beskrivelse av hvor stor del av kontrakten som leverandøren vurderer å sette bort til underleverandører.
 |

# KRAV VED SAMARBEIDENDE LEVERANDØRER

## Bruk av underleverandører

Dersom leverandøren viser til dokumentasjon fra underleverandører for å dokumentere oppfyllelsen av kvalifikasjonskravene skal følgende dokumentasjon innleveres;

1. **ESPD-skjema** for underleverandør

Ved utfyllingen i Mercell skal leverandøren i slike tilfeller svare «Ja» på spørsmålet «Støtter leverandør seg på andre virksomheters kapasitet for å oppfylle kvalifikasjonskravene i del IV og eventuelle kriterier og regler fastsatt i del V nedenfor?». Disse underleverandørene skal deretter inviteres til å besvare separate ESPD for å levere tilbud.

Når du har lagt til underleverandøren, skal de først valideres av Mercell innenfor normal arbeidstid, og de kan deretter logge inn og besvare sin ESPD. Dette bør derfor gjennomføres i god tid før tilbudsfrist.

Mercell har for øvrig utarbeidet egen veiledning knyttet til dette.

1. **Forpliktelseserklæring**, se vedlegg 2.

Dersom leverandøren skal benytte underleverandører, men ikke er avhengig av disse for å oppfylle kvalifikasjonskravene, skal man i Mercell svare «Nei» på spørsmålet «Har leverandøren til hensikt å bruke underleverandør til å oppfylle kontrakten?» Det er heller ikke nødvendig å levere forpliktelseserklæring i slike tilfellene.

## Tilbud fra leverandørgruppe/konsortium - solidaransvar

Leverandører som inngir tilbud i fellesskap skal fremlegge følgende dokumentasjon;

1. **ESPD-skjema** fra samtlige gruppedeltakere

Ved utfyllingen i Mercell skal leverandøren i slike tilfeller svare «Ja» på spørsmålet «Deltar leverandøren i konkurransen sammen med andre?» Leverandøren inviterer så disse til å besvare separate ESPD for å levere tilbud.

Når hovedkontakten i leverandørgruppen har lagt inn øvrige leverandører i gruppen, skal disse først valideres av Mercell innenfor normal arbeidstid. Deltakerne kan deretter logge inn og besvare sin ESPD. Dette bør derfor gjennomføres i god tid før tilbudsfrist.

Mercell har for øvrig utarbeidet egen veiledning knyttet til dette.

1. **Bekreftelse om forpliktende samarbeid og solidarisk ansvar**

En bekreftelse fra samtlige deltakere i gruppen om at de har inngått et forpliktende samarbeid og at de overfor Oppdragsgiver vil stå solidarisk ansvarlig for kontraktsforpliktelsene. Det må videre fremgå hvem som skal representere gruppen overfor oppdragsgiver.

Foreligger det uklarheter eller ufullstendigheter i tilbudene knyttet til innholdet i dette, forbeholder Oppdragsgiver seg retten til å innhente ytterligere opplysninger fra leverandørgruppen

# TILDELINGSKRITERIER

Tildelingen skjer utelukkende ut fra hvilket tilbud som har den laveste prisen.

|  |  |  |
| --- | --- | --- |
| **Kriterium** | **Vekt** | **Dokumentasjonskrav** |
| Prispåslag | 100% | Se pkt 9 |

 Ved like priser avgjøres rangeringsrekkefølgen ved loddtrekning.

*Prisen/påslaget som tilbys og som inngår i prisevalueringen, og som blir grunnlaget for fakturering i kontrakten, skal inneholde alle kostnadselementer som tenkes videreført til Forsvarsbygg. Det skal ikke være andre påslag eller fortjenestelementer i kontrakten enn de som fremkommer i tilbudet som påslag. Dette gjelder også sertifikater og garantier mv. som tilbys som del av eller i tilknytning til leveransen, både hva angår tjeneste-elementet, kraft, samt gjennomfakturering av nettleie mv.*

*Det henvises også til konkurransegrunnlagets Del III der prising er nærmere beskrevet.*

*Vi gjør oppmerksom på at dersom prisen som tilbys til Forsvarsbygg blir vurdert som unormalt lav vil tilbudet blir vurdert ift avvisning etter forskrift om offentlige anskaffelser § 24-9. Det vil da bli opp til tilbyder å sannsynliggjøre kontraktens fortjeneste og hvordan denne fremkommer. Tilbud som Forsvarsbygg vurderer som unormalt lave, og der tilbyder ikke klarer å sannsynliggjøre fortjenesten innenfor de rammer for prising som er satt i konkurransen, vil bli avvist.*

# KRAV TIL TILBUDET

## Språkkrav

Tilbud med tilhørende dokumentasjon skal fortrinnsvis leveres på norsk, men annet skandinavisk språk vil også aksepteres. Produktdatablad o.l. kan i tillegg leveres på engelsk.

## Vedståelsesfrist

Leverandøren må stå ved sine tilbud i 90 kalenderdager fra tilbudsfristens utløp. (Ved inngivelse av nye tilbud i konkurranser med forhandling starter samme vedståelsesfrist å løpe fra avgivelsen av det enkelte tilbud.)

## Innlevering av tilbudet

**Tilbudet skal leveres elektronisk i** [**www.mercell.no**](http://www.mercell.no) **innen tilbudsfristen.**

Er du ikke bruker hos Mercell, har du spørsmål knyttet til hvordan du skal laste opp tilbudet ditt, eller hvordan du skal gi tilbud, ta kontakt med Mercell Support på telefon  + 47 21 01 88 60  eller via e-post til support@mercell.com

Ved offentlige anbud kreves det elektronisk signatur (BankID, Commfides eller Buypass), har du spørsmål vedrørende dette vennligst kontakt Mercell support. **NB! Hvis en ikke har brukt elektronisk signatur tidligere anbefales det på det sterkeste at dette testet ut i god tid før innleveringsfrist!**

## Tilbudsfrist

Frist for å levere tilbud fremgår av kunngjøringen.

Tilbudet anses levert i tide dersom det er levert inn via Mercell innenfor tilbudsfristens utløp. Leverandøren har risikoen for at tilbudet kommer frem innen fristen.

**Det anbefales at tilbudet leveres inn i god tid før fristens utløp.**

Skulle det komme tilleggsinformasjon fra oppdragsgiver som fører til at du ønsker å endre tilbudet ditt før fristen utgår, kan du gå inn og åpne tilbudet, gjøre eventuelle endringer og levere på nytt innen tilbudsfristen utløper.

# Andre opplysninger til leverandørene

## Egenerklæring om etiske og straffbare forhold

Leverandøren skal som del av tilbudet levere inn «Etisk egenerklæring». Malen vedlagt dette dokumentet skal benyttes. Erklæringen skal være undertegnet. Dersom leverandøren besvarer bekreftende på ett eller flere av punktene i egenerklæringens pkt. 3, skal leverandøren i tilbudsbrevet gi en redegjørelse for forholdet/forholdene.

## Bruk av personer med bakgrunn fra forsvarssektoren

### Bruk av personer med bakgrunn fra forsvarssektoren i anskaffelsesfasen

Leverandøren kan som hovedregel ikke benytte tidligere ansatte i forsvarssektoren (som har vært ansatt innenfor de siste to år regnet fra tilbudsfristens utløp) i direkte kontakt med oppdragsgiver under denne anskaffelsesprosessen. Dersom leverandøren ikke har mulighet til å imøtekomme dette kravet, skal dette opplyses om i tilbudet. Oppdragsgiver kan i så fall søke Forsvarsdepartementet om dispensasjon.

### Bruk av personer med bakgrunn fra forsvarssektoren i gjennomføringsfasen

Innenfor to år etter opphør av ansettelsesforholdet plikter leverandøren i forbindelse med kontraktsgjennomføringen å utvise varsomhet i forhold til bruk av tidligere forsvarsansatte for å sikre at oppdragsgiver ikke kommer i konflikt med habilitetsregler.

# TILBUDETS INNHOLD OG ORGANISERING

Oppdragsgiver ber om at tilbudet inneholder følgende dokumentasjon:

*(Leverandørene bes bruke tabellen nedenfor som sjekkliste)*

|  |  |  |
| --- | --- | --- |
| **Nr:** | **Hva skal leveres?** | **Sett kryss** |
| **Tilbudsbrev** |
|  | **Tilbudsbrevet** skal være signert. Avvik og forbehold av enhver art i forhold til konkurransegrunnlaget skal klart, utvetydig og uttømmende fremgå av tilbudsbrevet og med henvisning til hvor i tilbudet forbeholdet fremkommer (sidetall og punktnummer). |  |
| **Dokumentasjon på kvalifikasjonskravene (pkt 4)** |
|  | **Egenerklæringsskjemaet (ESPD)** (integrert i Mercell, fylles ut ved tilbudsinnlevering)Det kan være aktuelt å levere ESPD fra samarbeidende leverandører, se pkt 5 ovenfor. |  |
| **Dokumentasjon på tildelingskriteriene (pkt 6)** |
|  | Pris:Prisskjema i komplett utfylt stand. Se konkurransegrunnlagets del III, vedlegg A, prisskjema. |  |
| **Øvrige dokumenter** |
|  | **Etisk egenerklæring**. Mal vedlagt dette dokumentet, se Vedlegg 1. |  |
|  | **Avtale/erklæring om solidaransvar** (hvis aktuelt). |  |
|  | **Forpliktelseserklæring fra underleverandør** (hvis aktuelt). Se Vedlegg 2. |  |
|  |  |  |

Det er ønskelig at leverandøren organiserer sitt tilbud ut fra rekkefølgen angitt ovenfor.

Det er svært viktig at leverandøren leverer all etterspurt dokumentasjon. I motsatt fall risikerer man å bli avvist fra konkurransen. Er man usikker på hva som skal leveres inn, ber vi om at det tas kontakt med Forsvarsbyggs kontaktperson, se pkt 3.5.

Blir leverandøren oppmerksom på at konkurransegrunnlaget inneholder feil, uklarheter, ufullstendigheter mv, plikter han snarest mulig å varsle oppdragsgiveren om dette slik at slike forhold kan rettes opp før tilbudene sendes inn.

# Vedlegg 1 – Etisk egenerklæring

Som leverandør til Forsvarsdepartementet (FD) eller underliggende etater erklæres det herved samvittighetsfullt:

1. At virksomheten har satt seg inn i de etiske retningslinjene som gjelder for næringslivskontakt mellom leverandører og ansatte i FD med underliggende etater. De etiske retningslinjene som gjelder for næringslivskontakt mellom leverandører og ansatte i FD med underliggende etater finnes på <https://www.regjeringen.no/globalassets/upload/fd/reglement/etiske-retningslinjer-for-naeringslivskontakt-i-forsvarssektoren_2011_s-1001-b_web.pdf>.
2. At kontakten med FD og underliggende etater skal være utelukkende profesjonell og være basert på god forretningsskikk. Dette innebærer blant annet at det ikke er tillatt å tilby en fordel til en ansatt eller andre som utfører arbeid for FD eller underliggende etater, og som kan være egnet til å påvirke deres tjenestehandlinger. Dette gjelder uavhengig av om fordelen tilbys direkte eller gjennom en mellommann.
3. I forbindelse med innlevering av tilbud, skal det sammen med tilbudet opplyses om hvorvidt:
	1. virksomheten, eller andre som kan identifiseres med virksomheten, har vært med på å utarbeide spesifikasjoner for denne anskaffelsen,
	2. virksomheten har ansatt, eller tilknyttet seg noen, som i løpet av de siste to årene regnet fra opprinnelig tilbudsfrist, har vært ansatt i FD eller underliggende etater,
	3. virksomheten er konkurs, under gjeldsforhandling eller avvikling, har blitt innstilt, eller om virksomheten befinner seg i en tilsvarende prosess med hjemmel i nasjonale lover og forskrifter,
	4. virksomheten er begjært konkurs, har begjært åpning av gjeldsforhandling eller tvangsoppløsning eller annen lignende prosess med hjemmel i nasjonale lover og forskrifter,
	5. virksomheten, ansatte eller andre som kan identifiseres med virksomheten, ved en rettskraftig dom er kjent skyldig i straffbare forhold som angår den yrkesmessige vandel, eksempelvis kan nevnes overtredelse av nasjonale og internasjonale bestemmelser om eksport av forsvars- og sikkerhetsmateriell,
	6. virksomheten, ansatte eller andre som kan identifiseres med virksomheten, er rettskraftig dømt for deltakelse i en kriminell organisasjon, korrupsjon, bedrageri, hvitvasking av penger, terrorhandling eller finansiering av terrorhandling, eller
	7. virksomheten, ansatte eller andre som kan identifiseres med virksomheten, i sitt yrke har gjort seg skyldig i alvorlige forsømmelser mot faglige og etiske krav i vedkommende bransje, eksempelvis ved at forpliktelser i forbindelse med informasjonssikkerhet eller forsyningssikkerhet i en forutgående kontrakt har blitt misligholdt.
4. Opptreden i strid med punkt 2 i denne etiske egenerklæringen, eller grovt misvisende eller feilaktige opplysninger eller unnlatelse av å gi opplysninger i henhold til punkt 3 i denne etiske egenerklæringen, kan medføre avvisning fra å levere tilbud til FD og underliggende etater.

Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Underskrift og tittel

## Vedlegg 2 – Forpliktelseserklæring fra underleverandører

**Erklæringen gjelder:**

|  |
| --- |
| **Kontrakt**  |
| Prosjektnr. og -navn: | Kontraktsnr. og -navn: |
|  |  |
| **Tilbyder / hovedleverandør** |
| Firmanavn: | Foretaksnr: |
|  |  |
| **Underentreprenør / underleverandør**  |
| Firmanavn: | Foretaksnr: |
|  |  |
| Adresse: |
|  |  |

Vi erklærer at vi vil stille våre ressurser til rådighet for tilbyder / hovedleverandør ved en eventuell gjennomføring av ovennevnte kontrakt.

Sted/dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underentreprenørens / underleverandørens underskrift